text: Biden: Trump stuðlaði ikki løgregluni
text: #000001
text: - Ein kann ikki stuðla bæði uppreistri og løgreglufólki, segði Joe Biden í røðu á kongress fyri løgreglufólk
text: #000002
text: Demokratiski amerikanski forsetin, Joe Biden, leggur nú undanmann sín í forsetasessinum, Donald Trump, fyri ikki at gera nóg mikið fyri at støðga álopinum á Kongressina 6. januar 2021.
text: #000003
text: - Løgreglan var hetjan henda dagin. Donald Trump hevði ikki dirvið til at gera tað, ið var neyðugt, segði Biden.
text: #000004
text: - Teir djørvu menninir og djørvu kvinnurnar í bláum yvir alt landið mugu aldri gloyma tað. Tað ber ikki til bæði at stuðla uppreistri og løgreglufólkum, segði Joe Biden.
text: #000005
text: - Tað ber ikki til at vera fyri bæði uppreistri og fólkaræði. Ein kann ikki vera fyri bæði uppreistri og USA, segði forsetin í røðu síni.
text: #000006
text: Røðan varð hildin umvegis video á eini ráðstevnu fyri løgreglufólk av afroamerikanskum uppruna. Forsetin hevur seinastu tíðina hildið seg í hvítu húsunum, tí hann hevur verið raktur av korona.
text: #000007
text: Minst fimm fólk lótu lív í sambandi við álopið á kontressina og meira enn 140 løgreglufólk fingu skaðar.
text: #000008
text: Síðan er tað komið fram, at Donald Trump fylgdi hendingunum í sjónvarpi í Hvítu Húsunum. Í røðu síni undan hendingunum eggjaði Trump sínum viðhaldsfólkum til berjast.
text: #000009
text: Fólkini vóru savnað fyri at vísa Trump sín stuðul, júst sum kongressin skuldi góðkenna valsigurin hjá Joe Biden. Mótmælisfólkini hildu, eins og Trump, at svik var farið fram í sambandi við valið.
text: #000010
text: Grímur Sundstein á tingi fyri Fólkaflokkin
text: #000017